**I. Melléklet**

(szerződésminta)

**Borszőlő – mint mezőgazdasági áru – szolgáltatására vonatkozó adásvételi szerződés**

amely létrejött egyfelől

**Név:**

Székhely:

Őstermelői igazolvány száma / Egyéni vállalkozói regisztrációs szám / Cégjegyzék szám:

Adószám:

Gazdasági aktaszám:

Bankszámlaszám:

mint termelő – a továbbiakban: **Termelő** –

másfelől

**Cégnév:**

Székhely:

Cégjegyzékszám:

Adószám:

Gazdasági aktaszám:

mint felvásárló – a továbbiakban: **Felvásárló** –

* együttes említésük esetén: a Felek - között, az alul írott napon és helyen, az alábbi feltételek szerint:

**A szerződés tárgya**

1. Jelen szerződéssel Termelő a saját maga által termelt borszőlő Felvásárló részére történő értékesítésére, Felvásárló pedig a számára termelt borszőlő átvételére és ellenértékének megfizetésére vállal kötelezettséget.

2. Felek jelen szerződés 1. számú mellékletében határozzák meg azon ültetvény(eke)t, mely(ek)en termelt borszőlő Felvásárló részére történő értékesítését vállalja Termelő.

3. Termelő a mezőgazdasági termékpiacok szervezésének egyes kérdéseiről, a termelői és a szakmaközi szervezetekről szóló 2015. évi XCVII. törvény (a továbbiakban: Szakmaközi tv.) 5. § (1) bekezdés a) pontja alapján nyilatkozik, hogy a szerződés teljesítését szolgáló borszőlőt mezőgazdasági termelőként saját nevében és saját kockázatára termeli.

**A teljesítés módja, a borszőlő átadás-átvétele**

4. A felek a borszőlő átadás-átvételét a következőképpen bonyolítják[[1]](#footnote-1):

A) A borszőlő átadása tőkén történik. A betakarítást, szállítást Felvásárló végzi, saját kockázatára. A szállításhoz kapcsolódó EKÁER kötelezettség teljesítése Felvásárlót terheli.

B) A borszőlő átadása a termőhelyen történik. Termelő a betakarítást és a Felvásárló által biztosított szállító járműre rakodást maga végzi, vagy a betakarított szőlőt szállító edényzetben adja át Felvásárlónak, ebben az esetben a rakodást és a szállítást Felvásárló végzi. A szállításhoz kapcsolódó EKÁER kötelezettség teljesítése Felvásárlót terheli.

C) Termelő a borszőlőt Felvásárló székhelyén, telephelyén vagy fióktelepén adja át Felvásárló részére. A szállításhoz kapcsolódó EKÁER kötelezettség teljesítése Termelőt terheli.

5. Az átadás-átvétel és a szüret időpontját valamint az átadás-átvétel helyszínét, különösen a C) pont tekintetében felek előzetesen kötelesek egymással egyeztetni, közösen határozzák azt meg. Az átadás-átvétel időpontjáig Termelő, azt követően a Felvásárló viseli a borszőlővel kapcsolatos terheket és a kárveszélyt.

6. A szerződés tárgyát képező borszőlő szüretelése az 1. számú mellékletben meghatározott módon történik.

7. Felek rögzítik, hogy a borszőlőnek teljesítenie kell az 1. számú mellékletben rögzített minőségi kritériumokat.

8. Felek megállapodnak, hogy a borszőlő minőségéről az átadás-átvételkor szemrevételezés és mintavételt követő műszeres minősítés útján győződnek meg.

9. Felvásárló jogosult a szüret kitűzött időpontja előtt megbizonyosodni arról, hogy jelen szerződés tárgyát képező borszőlő ép, egészséges állapotú-e, valamint érettségi foka megfelelő-e. Ennek érdekében, jelen szerződés megkötése és a szüret közötti időszakban Felvásárló jogosult a szőlő állapotát és minőségét, valamint a betakarítás menetét ellenőrizni.

10. A mennyiségi ellenőrzés a következőképpen történik:[[2]](#footnote-2)

A) ……

B) mérlegeléssel a Felvásárló telephelyén.

11. Termelő a szüret időpontjától számított …… naptári napon belül köteles átadni Felvásárló részére a borszőlőre vonatkozó származási bizonyítványt. A szerződésben foglaltakkal összhangban és szabályosan kiállított származási bizonyítvány és permetezési napló átadásával kerül jelen szerződés Termelő által teljesítésre.

**A vételár és annak megfizetése**

12. Felek megállapodnak, hogy a vételárat jelen szerződés 1. számú mellékletében határozzák meg. Felek külön rögzítik, hogy az ár nettó vételárként kerül meghatározásra a mellékletben. A fizetendő vételárat a Termelő jogi státuszának megfelelően kompenzációs felár vagy ÁFA egészíti ki. Kompenzációs felár hatálya alá tartozó Termelő esetén a borszőlő vételárának megfizetése a Felvásárló által kiállított felvásárlási jegy alapján történik.

13. Felek rögzítik, hogy a Hegyközségek Nemzeti Tanácsának vonatkozó határozata értelmében Felvásárló a teljesítést követően, legkésőbb folyó év december 31. napjáig köteles megfizetni Termelő részére a vételárat.

ÁFA körbe tartozó Termelő számviteli szabályoknak megfelelően, helyesen kiállított számláját a jelen szerződés 11. pontjának megfelelő teljesítést követően át kell adni Felvásárló részére.

Kompenzációs felárra jogosult Termelő esetén a felvásárlási jegyet a jelen szerződés 11. pontjának megfelelő teljesítést követően át kell adni Termelő részére.

14. A vételár megfizetése készpénzben vagy banki átutalással történik a hatályos törvényi előírásoknak megfelelően. A Termelő által fent meghatározott bankszámlaszámra történő banki átutalásnál a vételár akkor tekintendő megfizetettnek, amikor jóváírásra kerül Termelő számláján.

15. A vételár kifizetésére egyebekben a Polgári Törvénykönyvről szóló 2013. évi V. törvény (a továbbiakban: Ptk.) Hatodik Könyve IX. Fejezetének a pénztartozás teljesítésére vonatkozó rendelkezéseit kell alkalmazni.

16. Amennyiben a fenti határidőn belül a fizetési teljesítésre nem kerül sor, Felvásárló köteles a termék ellenértékét a Ptk-ban meghatározott késedelmi kamattal, de legalább a jegybanki alapkamat mértékével növelt kamattal megfizetni.

17. A Szakmaközi tv. 3. § (3) bekezdése alapján Felvásárló a jelen szerződés szerinti fizetési kötelezettségének késedelmes teljesítése esetére felhatalmazza pénzforgalmi szolgáltatóját, hogy a termék ellenértékére és a termék ellenértéke után fizetendő késedelmi kamatra vonatkozó beszedési megbízást teljesítse (felhatalmazó nyilatkozat).

**Kötbér, szerződésszegés, elállás**

18. Amennyiben Termelő a jelen szerződést számára felróható ok miatt egyáltalán nem teljesíti (különösen: a szerződés tárgya szerinti borszőlőt más részére értékesíti), a Felvásárló ebből fakadó igazolt kárának megtérítésén túl, a szerződéses mennyiség alapján számított teljes vételár …%-ával[[3]](#footnote-3) egyező mértékű kötbért (továbbiakban: a Kötbér) köteles fizetni Felvásárló részére.

19. Amennyiben a Termelő a kikötött mennyiség \_\_\_\_%-át meghaladóan nem a szerződött mennyiségben vagy nem a szerződött minőségben teljesít, a Felvásárló ebből fakadó indokolt és igazolt (pl. azonos fajtájú és minőségű helyettesítő szőlő vásárlása miatti árkülönbözetből származó) kárának megtérítésén túl, a szerződésszegés (érintett termésmennyiség) mértékével arányos Kötbért köteles fizetni a Felvásárló részére.

20. Amennyiben a Termelő a növényvédelmi tevékenységről szóló vonatkozó jogszabályi rendelkezések megsértésével

a.) növényvédő szereket nem engedélyezett módon használ fel vagy

b.) az élelmezés-egészségügyi várakozási időt nem tartja be vagy

c.) a permetezési naplót nem vagy nem megfelelően vezeti a Felvásárló a 18. pontnak megfelelő Kötbér és kártérítési igénye érvényesítése mellett jogosult a jelen szerződéstől elállni.

**Mentesülés, részleges teljesítés**

21. Amennyiben a felek előzetesen és írásban másként nem állapodnak meg, a Polgári Törvénykönyv 6:232. § (1) bekezdése értelmében Termelő jogosult jelen szerződésben és annak mellékleteiben kikötött mennyiségnél tíz százalékkal kevesebbet teljesíteni Felvásárló részére. Termelő ennél nagyobb mértékben csak a Szakmaközi tv. 5. § (2) bekezdésben meghatározott feltételek esetén mentesül a jelen szerződében meghatározott mennyiség teljesítése alól.

22. Felek jelen megállapodástól csak közös megegyezéssel, vagy akként állhatnak el, ha a Termelő által – külső, elháríthatatlan körülményben megjelölt – elállás indokát (pl. lopás, jégverés) a hegybíró igazolta Felek részére.

23. Felek megállapodnak, hogy amennyiben a Felvásárló valamely ellenőrzési körén kívül eső, a szerződéskötés időpontjában előre nem látható, elháríthatatlan okból nem képes a szerződéses kötelezettségének teljesítésére, és erről haladéktalanul – hitelt érdemlően - értesíti a Termelőt, mentesül a szerződésszegés következményei alól.

**Felek kölcsönös kötelezettségei**

24. Felek a szerződés teljesítése során jóhiszeműen, kölcsönösen együttműködve, egymás érdekeit képviselve, megvédve, egymást minden lényeges körülményről tájékoztatva kötelesek eljárni.

25. A Felek szabályszerű írásbeli közlésnek tekintik a faxon vagy elektronikus úton elküldött írásbeli üzeneteket is. Kétség esetén mind levél, mind fax, mind elektronikus úton küldött üzenet esetében a küldő felet terheli annak a bizonyítása, hogy a másik fél ténylegesen megkapta az üzenetet. A későbbi viták elkerülése érdekében a Felek megállapodnak abban, hogy:

1. jelen szerződés megszüntetésére, módosítására irányuló nyilatkozatokat a fax, elektronikus út helyett vagy mellett ajánlott vagy ajánlott/tértivevényes levéllel küldik egymásnak vagy
2. a küldő fél az elküldött fax, elektronikus úton küldött üzenet átvételéről visszaigazolást kérhet, melynek a másik fél köteles az üzenet átvételét követően haladéktalanul eleget tenni.

**A szerződés hatályba lépése, időtartam, felmondás, módosítás**

26. Jelen szerződést felek az aláírás napjától kezdődő, a 2017/2018-as borpiaci évre kötik. A szerződés a borszőlő teljes szerződéses mennyiségének és a vonatkozó származási bizonyítványnak a szolgáltatásáig, valamint a vételár maradéktalan elszámolásának időpontjáig marad hatályban.

Jelen szerződés, tekintettel annak határozott időtartamára, rendes felmondással nem szüntethető meg.

27. A jelen szerződés csak a felek közös megegyezésével és írásban módosítható. A szerződés módosítással nem érintett részei változatlan tartalommal maradnak hatályban.

**Vegyes rendelkezések**

28. A jelen szerződés a Feleknek a szerződés tárgyában kötött teljes megállapodását tartalmazza, és a Felek között ugyanezen tárgyban létrejött minden esetleges korábbi – akár írásos, akár szóbeli – megállapodás jelen szerződés aláírásával hatályát veszti. Jelen szerződést a felek csak írásban módosíthatják.

29. Felek hozzájárulásukat adják, hogy jelen szerződésben rögzített adatok közül a termésátlagra, a szerződött mennyiségre és a nettó vételárra vonatkozó adatok az illetékes hegybíró részére átadásra, valamint a Hegyközségek Nemzeti Tanácsa részére továbbításra, és a nevezettek által felhasználásra kerüljenek.

30. Felek kijelentik, hogy jelen szerződés aláírásakor a jogszabályoknak megfelelően tevékenykedő jogalanyok, nincs tudomásuk semmilyen olyan tényről, ügyről vagy körülményről, mely felek üzleti szándékát ésszerűen befolyásolhatná, valamint jelen szerződés zavartalan teljesítése ellenében hathatna.

31. A Felek megállapodnak abban, hogy a közöttük esetlegesen felmerülő vitás ügyeket először peren kívül, egyeztetések útján kísérlik meg rendezni. Amennyiben ez nem vezet eredményre, úgy a peres eljárásra felek a Pp. vonatozó szabályai szerint illetékes bírósághoz fordulnak.

32. Amennyiben jelen szerződés bármely rendelkezése érvénytelen, vagy ténylegesen jogszabályellenes, úgy ez a rendelkezés elkülönítendő, és ez nem befolyásolja a többi rendelkezés érvényességét, a Felek pedig jó szándékkal tárgyalásokba bocsátkoznak a következményekről a fentiek szellemében.

33. Egyik fél sem jogosult jelen szerződésből származó bármely jogát vagy kötelezettségét, a másik fél előzetes írásos hozzájárulása nélkül harmadik személyre átruházni.

34. Jelen szerződésben nem szabályozott kérdésekben a Szakmaközi tv., a 2013. évi V. törvény (Polgári Törvénykönyv), és az egyéb vonatkozó magyar jogszabályok rendelkezései irányadóak.

35. A Felek jelen szerződést – mint akaratukkal mindenben megegyezőt – elolvasás és egyező értelmezés után írják alá.

Kelt:

Aláírások

1. számú melléklet

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Tételszám | Termőterület | A szüretelt szőlő |  |  |  |  |  |  |  |  | Egyéb kritérium vagy megjegyzés |
| Település(ek) | Terület (ha) | Helyrajzi szám(ok) | Fajta | A szüret módjaK: kézi vagyG: gépi vagyB: bármilyen | Minimálisan elvárt eredetvédelmi kategória(pl. OEM/OFJ/FN) | Minimális cukortartalom [°MM] | Maximális cukortartalom [°MM](ha releváns) | Egészségi állapot | Mennyiség [q](ha releváns) | A vételár meghatározásának módja\* | Vételár |
|  |  |   |  |  |  |  |  |  |  |  |  |  |   |
|  |  |   |  |  |  |  |  |  |  |  |  |  |   |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |   |  |  |  |  |  |  |  |  |  |  |   |

\*: A vételár meghatározásának lehetséges módjai:

1. Ft/kg
2. Ft/ha
3. A Hegyközségek Nemzeti Tanácsa által kiadott árprognózisban alkalmazott képlet szerinti ár.

**II. Melléklet**

**Felvásárlási felhívás**

Hegyközségi tag neve:

Elérhetősége:

Borszőlőre vonatkozó adatok:

használandó földrajzi árujelző fajta vagy fajtakör mennyiség (q) ár (Ft/kg)

Megjegyzés:

Kelt:

 Hegyközségi tag

**III. Melléklet**

A 2017/2018. borpiaci évben a Hegyközségek Nemzeti Tanácsa által kiadott szőlőár-prognózist a következő képlet alapján határozzuk meg:

ahol:

***P*:** szőlőár

***G*:** **gazdasági környezeti index**, amely korrekciós tényezőként működik, értéke 0,95 és 1,05 között lehet. Ez foglalja magában a piaci körülményeket.

A gazdasági környezeti index skála jelentéstartalma:

* 0,95 – A gazdasági és piaci megítélés alapján az előrejelzéshez képest egyértelmű árcsökkenés valószínűsíthető,
* 0,975 – A gazdasági és piaci megítélés alapján az előrejelzéshez képest kismértékű árcsökkenés valószínűsíthető,
* 1 – A gazdasági és piaci megítélés alapján az előrejelzés reálisnak tekinthető,
* 1,025 – A gazdasági és piaci megítélés alapján az előrejelzéshez képest kismértékű árnövekedés várható,
* 1,05 – A gazdasági és piaci megítélés alapján az előrejelzéshez képest dinamikusabb árnövekedés várható.

***S*:** rendelkezésre álló készletfelmérés adata

***Q*:** az adott évi szőlőtermés előrejelzés alapján becsült seprős újbor mennyisége

**A; B; C:** a modell segítségével becsült együtthatók

**T:** Termőhely hatás

**F:** Fajta tényező

1. A megfelelő rész aláhúzandó. [↑](#footnote-ref-1)
2. A megfelelő rész aláhúzandó, illetve, az A) esetben a helyben szokásos mód rögzítésével kitöltendő. [↑](#footnote-ref-2)
3. Mértéke megállapodás tárgya. [↑](#footnote-ref-3)